钦定古今图书集成/理学汇编/文学典/第237卷 > 《郑樵通志》 > 《相和歌三十曲》
## 钦定古今图书集成/理学汇编/文学典/第237卷 > 《郑樵通志》 > 《相和歌三十曲》

《江南曲》，　梁简文辞云：“阳春路，时使佳人度。枝中水
上青并归，长杨拂地桃花飞，清风吹人光照衣。景将
夕。掷黄金，留上客。”古辞古之诗，即今之曲也。由梁武
之后，皆能音律，故创激越之辞，发靡丽之音，世所好
尚，至今曲与诗分为二矣。简文辞美则美矣，其如失
古意何？

《度关山》　亦曰《度关曲》，古辞，曹魏乐奏。

长歌行　古辞，按长短歌行，皆言其歌声发越，自有
短长。魏武《燕歌行》曰“短歌微吟不能长”，傅元《艳歌行》
曰“咄来长歌续短歌”是也。崔豹《古今注》言“长歌乃续
命之长。”吴兢亦如是说，谬哉。

《薤露歌》，　亦曰《薤露行》，亦曰《天地丧歌》，亦曰《挽柩歌》。
田横门人作辞云：“薤上朝露何易晞？薤露明朝更复
落。人死一去何时归？蒿里谁家地聚敛？魂魄无贤愚。
鬼伯一何相催促？今乃不得少踟蹰。”按《左传》：“齐将与
吴战于艾陵，公孙夏使其徒歌《虞殡》。”注云：“送葬歌也。”
是古有丧歌矣，使挽柩者歌之，故谓丧歌亦谓《挽柩
歌》。此二章之作，乃田横门人歌以葬横也。但悲其亡
耳，亦无怨言，足见古人之用心任所遇而已，未尝尤
人焉。本一诗也，而有二章，至汉武时，李延年分为二
曲，《薤露》送王公贵人，《蒿里》送士大夫庶人，当其时声
亦自有别，所以为二曲。后人通谓之挽歌者，以其声
无异也，故不复存其名。《薤露》亦谓之《泰山吟》。行者言
人死则精爽归于泰山。

《蒿里传》，　亦曰《蒿里行》，亦曰《泰山吟行》，亦曰《挽柩歌》，
丧歌也。

《鸡鸣》　亦曰“鸡鸣高树颠”，盖本古辞所谓“鸡鸣高树
颠，狗吠深巷中”也。

《对酒行》　古辞，曹魏乐奏。

“乌生八九子”，　《古辞》：“乌生八九子，端坐秦氏桂树间。”
言乌母生子，本在南山岩石间，而来为秦氏所弹，白
鹿在苑中，人得以为脯；黄鹄摩天，鲤鱼在深渊，人可
得而煮之，皆由有所欲也。此言为隐者戒耳。今刘孝
威之诗，但言乌而已。

《平陵东》。　古辞云：“平陵东，松柏桐，不知何人劫义公。”
取第一句以命篇。此则汉翟义门人所作也。义为东
郡太守，起兵诛王莽，不克而死，门人作是歌以哀之。
《陌上桑》　亦曰《艳歌》。《罗敷行》亦曰《日出。东南隅行》亦
曰《日出行》，亦曰《采桑曲》，曹魏改曰《望云曲》。按古辞《陌
上桑》有二，此则为《罗敷》也。罗敷者，邯郸秦氏女也。嫁
千乘王仁，仁后为赵王家令。罗敷采桑于陌上，赵王
登台见而悦之，置酒欲夺焉。罗敷善弹筝，作《陌上桑》
以自明，不从其辞，称“罗敷采桑陌上，为使君所邀。”罗
敷甚夸其夫为侍中郎以拒之。或言与旧说不同，然
侍中郎，汉官也。恐仁初为赵王家令，后为汉侍中郎
也。呼赵王为使君者，郎君之称本于汉，恐言“使君”者
犹今言使长也。其辞有“日出东南隅，照我秦氏楼”之
句，故亦曰《日出东南隅行》，亦曰《日出行》。别有《秋胡行》，
其事与此不同。以其亦名《陌上桑》，致后人差互其说。
如王筠《陌上桑》云：“秋胡始停马，罗敷未满箱。”盖合为
一事也。

《短歌行》　亦曰《虾䱉》，晋乐奏
《燕歌行》，　晋乐奏燕，北地也。是歌始于魏文帝，其辞
云：“秋风萧瑟天气凉，草木摇落露为霜。群燕辞归雁
南翔，念君客游思断肠。慊慊思归恋故乡，何为淹留
寄他方。贱妾茕茕守空房，忧来思君不敢忘。不觉泪
下沾衣裳，援琴鸣弦发清商。短歌微吟不敢长，明月皎皎照我床。星汉西流夜未”央。牵牛织女遥相望。尔
独何辜限河梁。

《秋胡行》，　亦曰《陌上桑》，亦曰《采桑》，亦曰《在昔》鲁有秋
胡子，纳妻五日而官于陈，五年乃归。未至家，于路傍
见妇人采桑，色美，说之，下车曰：“力田不如逢丰年，力
耕不如见公卿。吾有金，愿以与汝。”妇人曰：“妇人当采
桑力作，以养舅姑，不愿人之金。”秋胡归，奉金以遗母。
母使呼妇，妇至，乃向采桑者。妇恶其行，因东投河而
死。后人哀之而作《秋胡行》，故亦曰《陌上桑》，亦曰《采桑》。
后人多与《罗敷行》无别。

《苦寒行》　亦曰《吁嗟》，晋乐奏古辞云：“北上太行山，艰
哉何巍巍。羊肠坂诘屈，车轮为之摧。树木何萧瑟，北
风声正悲。熊罴对我蹲，虎豹夹道啼。溪谷少人民，雪
落何霏霏。延颈长叹息，远行多所怀。我心何怫郁，思
欲一东归。水深桥梁绝，中路正徘徊。迷惑失故路，薄
暮无宿栖。行行日已远，人马同时饥。担囊行取薪，斧
冰”持作糜。悲彼《东山》诗，悠悠使我哀。

《董逃行》，　古辞云：“吾欲上谒从高山，山头危险道路
难。”言五岳之上，皆以黄金为宫阙，多灵兽仙草。以人
君多欲寿考，求长生不死之药，故令天神拥护。疑此
辞作于汉武之时，盖武帝有求仙之兴。董逃者，古仙
人也，后汉游童竞歌之。有董卓之乱，卒以逃亡。此则
谣谶之言，因其所尚之歌，故有是事，实非起于后汉
也。梁简文《咏行幸甘泉》云：“董逃拜金紫，贤妻侍禁中。”
又云：“不羡神仙侣，排烟远驾鸿。”所言仙事也。然陆机、
谢灵运之作，皆言节物易徂，可及时行乐。晋傅休奕
《九秋》十二篇，有《拟董逃行》，但言夫妇离别，各随其意。
《塘上行》　亦曰：“塘上辛苦行。”晋乐奏或云甄后所作，
或云魏文帝作。按古歌曰：“蒲生我池中，绿叶何离离。”
然观陆机二篇之作，皆言妇人见弃于君之情也。旧
云甄后被谗，见弃而作，必是也。

《善哉行》　亦曰：“日苦短。”古辞云：“来日大难，口燥唇干。”
言人命不可保，当乐见亲友，求长生术，与王乔八公
游也。

《东门行》，　晋乐奏古辞云：“出东门，不愿归，言士有贫
不安其居，拔剑将去，妻子牵衣留之，愿共𫗦糜斯足
不求富贵也。”

《西门行》·　古辞：

“煌煌《京洛行》”，　晋乐奏。

《艳歌何尝行》　亦曰《飞鹤行》。古辞云：“飞来双白鹤，乃
从西北来。”言雌病，雄不能负之而去。“五里一返顾，六
里一徘徊。虽遇新相知，终伤生别离。”

《步出夏东门行》，　亦曰《陇西行》，古辞。

《野田黄雀行》，　晋乐奏。

《满歌行》，　大曲，古辞。

《櫂歌行》，　晋乐奏，魏明帝将用舟师平吴，故作是歌，
以明王化所及。后之作者，多言方舟鼓櫂之兴耳。
《雁门太守行》，　按古辞是后汉孝和时洛阳令王涣
也。涣尝为安定太守，有安边恤民之功，百姓歌之。然
此则《雁门太守》，若非其事偶相合，则是作诗者误以
“安定”为“雁门。”

《白头吟》　《西京杂记》：司马相如将聘茂陵人女为妾，
文君作《白头吟》以自绝，相如乃止。后人作《白头吟》，皆
是以直道被谗，见疏于君。故古辞云：“凄凄重凄凄，嫁
娶不须啼。愿得一心人，头白不相离。”

气出唱　亦曰《惟干　　精》。列　古辞：

东光：

右汉旧歌也。曰《相和歌》者，并汉世街陌讴谣之辞，丝竹更相和，令执节者歌之。按《诗，南陔》之三笙，以和《鹿鸣》之三雅，《由庚》之三笙，以和《鱼丽》之三雅者，相和歌之道也。本一部，魏明帝分为二部，更递夜宿，始十七曲。魏、晋之世朱生。〈善《琵琶》。〉宋识。〈善击节〉《列和》。〈善吹笛〉等复为十三曲。自《短歌行》以下，晋荀勗采撰旧诗，施用以代汉、魏，故其数广焉。